Nafarroako Parlamentuko Mahaiak, 2021eko otsailaren 8an egindako bilkuran, Eledunen Batzarrari entzun ondoren, erabaki hau hartu zuen, besteak beste:
1. Izapidetzeko onartzea Laura Aznal Sagasti andreak aurkezturiko interpelazioa, energia berriztagarrien gai orokorrari buruzkoa, azpiegitura eoliko eta fotovoltaikoak sustatzeko irizpideei dagokienez.
2. Interpelazio hori Osoko Bilkuran izapidetzea.
3. Nafarroako Parlamentuko Aldizkari Ofizialean argitara dadin agintzea.
Iruñean, 2021eko otsailaren 8an
Lehendakaria: Unai Hualde Iglesias
INTERPELAZIOAREN TESTUA
EH Bildu Nafarroa talde parlamentarioko foru parlamentari Laura Aznal Sagastik, Legebiltzarreko Erregelamenduan ezarritakoaren babesean, honako interpelazio hau aurkezten du, Osoko Bilkuran eztabaidatu eta bozkatzeko.
Gure erkidegoan azpiegitura eoliko eta fotovoltaikoak ezartzeko proiektuak ugaritzen ari dira, bertan sartuta dagoeneko abian daudenak zein aurreikusitakoak, eta horren harira eztabaida publiko eta soziala piztu da Nafarroako udalerri eta kontzeju askotan. Hori dela eta honako hau aurkezten dugu:
Nafarroako Gobernuarentzako interpelazioa, energia berriztagarrien gai orokorrari buruzkoa, azpiegitura eoliko eta fotovoltaikoak sustatzeko irizpideei dagokienez.
Iruñean, 2021eko otsailaren 2an.
Foru parlamentaria: Laura Aznal Sagasti
